Невидимата ръка: Кои са агентите на Путин в новия Европарламент | Burgas-podlupa.com\n05/30/2020 - 02:51\nНевидимата ръка: Кои са агентите на Путин в новия Европарламент\nНякъде братските отношения с Кремъл са плюс, а някъде — смъртна присъда\nАнализ на The Insider\nОтносително високите резултати на евроскептиците на изборите за Европейски парламент обнадежди кремълските политици.\nНо трябва да си даваме сметка, че Москва не може директно да влияе на Европарламента, доколкото изборите се провеждат във всяка отделна страна, а не в Брюксел. С всяка страна Кремъл има специфични отношения, а възможностите за влияние са различни. Всеки път трябва да се вземат предвид множество нюанси — например, ако Москва все пак реши да подкрепи една или друга партия в страната Х, може да се окаже, че кремълските обятия ще и навредят. Всички западни страни са различни:\nВ резултат на това в различните европейски страни схемите и начините за намеса силно се различават. Съществуват три схеми на отношения на Москва към изборите в западни страни: руските структури (1) се намесват, (2) не се намесват, защото не могат, и (3) не се намесват, защото няма нужда.\nТака, например, Москва се намеси в президентските избори във Франция през 2017 година, макар че само година преди това нямаше такова намерение. До началото на 2017 година всички проучвания сочеха, че на втори тур отиват Франсоа Фийон и Марин Льо Пен. И двамата кандидати бяха приятелски настроени към режима на Путин и показваха желание да прекратят санкциите срещу Русия. Идеалната ситуация за Москва, win-win — защо да се намесва?\nКогато обаче скептичният към Русия Емануел Макрон изпревари Фийон, Русия включи срещу него цялата си артилерия: хакерски и кибер-атаки, дезинформация, лъжливи социологически проучвания, среща на Льо Пен с Путин.\nМосква демонстрира арсенала си и на изборите в Германия. На Кремъл откровено не му харесва политиката на Ангела Меркел, и германоезичните издания на руските медии активно лансираха крайно-дясната "Алтернатива за Германия", която обяви Меркел за свой основен противник. Рускоезичните медии мобилизираха "руските германци" да гласуват за АзГ.\nНо руската намеса в Германия, в сравнение с Франция, беше ограничена от един важен фактор: ако във Франция на Кремъл му беше лесно да избира между скептика (Макрон) и приятеля (Льо Пен), то путинските приятели в Германия не са само в "Алтернатива за Германия", но и в други партии, които се отнасят негативно към АзГ.\nЗатова Москва трябваше да лавира между желанието да навреди на Меркел чрез подкрепа за АзГ и нежеланието да отблъсне от себе си съюзниците в Социалдемократическата партия или Християн-социалния съюз.\nВ същото време на парламентарните избори в Холандия и Норвегия (2017 година), и в Швеция (2018 година) картината е съвършено различна. Преди всичко\nв тези страни Москва няма значими политически съюзници\nИма партии, които са амбивалентно към путинска Русия: Партията на прогреса в Норвегия, "Шведски демократи" в Швеция, Партията на свободата в Холандия. Но нито една от тях не изявява желание да си сътрудничи с руски структури — в политическата култура на тези страни контактите с Москва и руската подкрепа развалят репутацията.\nВ Швеция също имаше любопитен парадокс: много от шведите са евроскептици, не обичат САЩ и НАТО, критикуват миграционната политика — именно тези идеи доста успешно се експлоатират от кремълската пропаганда и медии. Но в Швеция това не се трансформира в проруски настроения. Затова и телевизия RT и Sputnik, основни инструменти за руска пропаганда и дезинформация, бяха закрити само след една година съществуване — Москва се отказа да харчи напразно пари, осъзнавайки, че в тези страни доминира негативно отношение към путинска Русия.\nРазлична беше ситуацията с парламентарните избори в Австрия (2017 година), Унгария (2018 година) и Италия (2018 година). На изборите в тези страни просто нямаше смисъл да се намесва Москва, защото там всичко се развива според нейните интереси.\nВ Австрия и трите основни политически сили (Народната партия, Социал-демократическата партия и радикалната "Партия на свободата") в различна степен са приятелски настроени към Русия, а Моска цени контактите с австрийските концерни свързани с НП и СДП. Точно затова, дори и Партията на свободата да е най-проруската партия в Австрия (както убедително показа скандалът с Щрахе), Москва не би и оказала някаква по-значителна подкрепа, за да не развали отношенията си с консерваторите и социал-демократите.\nВ Унгария на власт от 2010 година се намира Виктор Орбан и неговата партия ФИДЕС, чиито рейтинги преди изборите бяха толкова високи, че единственият въпрос, който интересуваше наблюдателите беше ще има ли партията конституционно или само парламентарно мнозинство. А за Москва беше важно, че Орбан е приятелски настроен към путинския режим и, че няма друга политическа сила, която да постави под въпрос победата му.\nРусия дори не трансформира радио "Гласът на Русия", защото пропагандната машина на Орбан върши работата по разпростанение на дезинформация и конспирологични теории по-добре и от Sputnik.\nВ Италия Кремъл имаше едновременно няколко съюзника: "Напред, Италия" на Силвио-Берлускони, крайнодясната "Северна лига" и "Италиански братя", а също така и популистите от "Пет звезди". Всички те критикуват европейските санкции против путинска Русия и призовават за безусловно възстановяване на отношенията на Брюксел и Москва.\nНаскоро беше публикувано разследване за финансиране на "Северната лига" от Кремъл, макар че политическата платформа на тази партия е такава, че и без паричната подкрепа от Москва ще и бъде полезна.\nЩо се отнася до самите избори за Европарламента, Москва нямаше никакъв интерес да им влияе пряко — в кремълските кръгове не смятат Европарламента за значима европейска институция, която да оказва решаващо влияние на подхода на ЕС към Русия.\nТози подход се формира от президентите и правителствата на индивидуалните членове на ЕС, а те се избират на национални избори и именно там, макар и не винаги, както показва практиката, се намесва Русия.\nКои обаче са политиците, които откровено ще защитават интересите на Кремъл в Европарламента\nМарин Льо Пен - приближен на Путин я убедил да признае "референдума" за Крим\nЛидерът на партията "Национално обединение" (бившият "Национален фронт"), дъщеря на основателя и, националиста Жан-Мари Льо Пен. Член на Европейския парламент от 2004 до 2017 година. През 2012 година беше на терто място на президентските избори със 17,90% от гласовете, отстъпвайки на Франсоа Оланд и Никола Саркози. На президентските избори през 2017 година тя вече беше на второ място в първия тур с 21,30% и 33,9% на втория.\nПрез 2010 година Льо Пен сравни молещите се на улиците на френските градове с нацистката окупация, с което предизвика бурно негодувание в обществото. В кампанията си за президентските избори Льо Пен обеща да затвори Франция за легалната имиграция, докато не бъдат разработени нови имиграционни правила. Тя също така смята, че Франация не носи отговорност за масовите арести и откарването в концлагери на 13 хиляди евреи по време на Втората световна война.\nПрез януари 2017 година Европейското бюро за борба със злоупотребите (OLAF) доказа, че асистентите на Льо Пен, за които плаща Европарламентът, са назначени фиктивно, а всъщност са служители на партията и. Тя трябваше да върне 340 хиляди евро изплатени като заплата на помощничката и Катрин Гризе и телохранителя Тиери Лежие. Но Льо Пен отказва да върне парите.\nПрез ноември 2016 година бяха публикувани писма между заместник-директора на Управлението по вътрешна политика на администрацията на Владимир Путин и Льо Пен, от които става ясно, че лично той я е убедил да подкрепи "референдума" в Крим, а само няколко месеца по-късно тя\nполучава кредит от 9 милиона евро от банка, свързана с Кремъл,\nза да финансира избирателната си кампания.\n"Признавам и не крия, че се възхищавам на Владимир Путин. Той прави грешки, но кой не ги прави. Ситуацията в Русия е сложна и не можем да очакваме, че всички проблеми, възникнали след разпада на СССР, ще бъдат решени бързо, за това е нужно време", казва тя.\nЛьо Пен е обвинена също така в "разпространяване на съобщения с насилствен, порнографски или клеветнически характер, достъпни за непълнолетни", след като на 16 декември 2015 година публикува в профила си в Туитър снимки на екзекуции, извършени от "Ислямска държава", включително и екзекуцията на американския журналист Джеймс Фоули, който беше заклан с нож пред камерата. През септември 2018 година съдът я изпрати на психиатрична експертиза.\nТиери Мариани - френския националист, женен за рускиня\nБившият министър на транспорта, избран от партията на Льо Пен. От 2015 година редовно посещава Крим. От 2012 година Мариани заедно с президента на руските железници Владимир Якунин е съпрезидент на асоциацията "Френско-руски диалог". Заедно с Якунин, партньор в този "диалог" е и Искандер Махмудов по прякор "китаеца", обвинен в Испания като член на мафиотската групировка на Генадий Петров.\nМалко преди това Мариани посещава Петербургския икономически форум, който е бойкотиран от западните политици и бизнесмени заради окупацията на Крим и нарушаването на човешките права в Русия. Преди това пък Сергей Наришкин посещава Париж, за да се срещне с Мариани.\nЛюбопитна подробност е, че той дори е женен за руска гражданка от Екатеринбург.\nНил Ушаков - съден за корупция, живее в дом, собственост на служител на "Роснефт"\nКмет на Рига от 1 юли 2009 до 5 април 2019 година, председател на партия "Съгласие". През 2016 година е глобен за официално обръщение на руски език.\nВ началото на април тази година Ушаков беше отстранен от длъжност заради корупционен скандал. Той е обвинен в "нецелево изразходване на средства от монополната на пазара компания за обществен транспорт Rigas satiksme, а също така и в неизпълнение на задълженията за контрол на сделките и".\nПодкупите в транспортната компания започват през 2018 година. Следствието е установило, че предприятия от Чехия и Полша са дали на компанията от Рига и на чиновници от кметството подкуп на обща сума от 13 млн. евро за закупуването и доставката в Рига на почти 200 автобуса, тролейбуса и трамвая.\nНа 30 януари Бюрото за предотвратяване и борба с корупцията извърша обиск в кабинета и в дома на Ушаков. Арестувани са осем души: шестима в Латвия и двама в Полша. В началото на 2019 година Delfi писа, че истинският собственик на дома на Ушаков е германският гражданин Йорг Тумат, служител на "Роснефт".\nНайджъл Фараж - Не трябва да виним Путин\nБившият лидер на Партията на независимостта (UKIP), един от главните инициатори на референдума за Brexit и активен участник в кампанията за излизане на Великобритания от ЕС.\nПрез октомври 2017 година Фараж заяви в интервю за радио LBC, че "еврейското лоби в САЩ го тревожи повече отколкото руската намеса в американската политика".\nПрез същата година The Guardian писа, че ФБР разследва връзката на Фаража с президента на САЩ Доналд Тръмп по делото за "руската следа" в американската предизборна кампания от 2016 година. По данни на изданието, политикът е имал връзки с Роджър Стоун, бивш съветник на Тръмп. Стоун, на свой ред приза, че е имал контакти с хакера Guccifer 2.0, когото американските спецслужби свързват с Кремъл. Освен това Фараж се е срещал няколко пъти с основателя на WikiLeaks Джулиан Асанж, който 8 години се укриваше от правосъдието в еквадорското посолство.\nСамият Фараж много пъти се е изказвал в подкрепа на Владимир Путин, включително и по телевизиите на Кремъл.\n"Путин, при всичките му недостатъци, е силен лидер, вярващ в собствената си страна. Те наричат това национализъм, те говорят за това с презрение. Разбира се, на Путин не му харесва европейският проект, защото европейският проект иска да направи Украйна, най-близкия му съсед, член на алтернативен политически и военен алианс. Не трябва да виним Путин за това! Изглежда, че в цялата история на империите, които преживяват трудни времена и преживяващи неуспехи им е нужен враг, обект на ненавист — и това е Путин", провъзгласява Фараж в ефира на RT през декември 2016 год.\nИ без изненада - Карлес Пучдемон\nПрезидент на Женералитета на Каталуния през 2016–2017 година. През октомври 2017 година отстранен от длъжност за нарушаване на Конституцията на Испания и провеждане на незаконен референдум през есента на 2017 година. Самият Пучдемон смята себе си за законен президент на Женералитата, а своето правителство — законно правителство на Каталуния в изгнание. На 5 ноември 2017 година се предаде на белгийската полиция и след това бе освободен срещу подписка.\nПучдемон също обича да се изказва в подкрепа на окупацията на Крим, включително и в интервюта за руски федерални медии.\nТой приравнява "референдума" на полуострова с плебисцита за самоопределение на Шотландия и събитията в Каталуния.\n"Хората в целия свят трябва да имат едни и същи права за признаване на тяхната воля от международната общност. Ние, католунците, не изобретяваме нищо ново и само призоваваме за право на самоопоределение", казва той пред "Комсомолска правда".


Николай Семерджиев, „Господин Петък“\nЛитературен клуб | страницата на автора | съременна българска литература\n- Тя няма да се омъжи за теб, Жан - му бе казала веднъж Анет, една от приятелките й. - Сигурно си добър любовник и добър събеседник, но ти не можеш да бъдеш нищо повече. Проумей го и направи нещо за себе си, защото явно си се предал.\nМиналата седмица Мари бе отлетяла за Мароко. Щеше да стои там поне двайсет дни, а без нея Градът на слънцето, неговият любим Париж, изглеждаше като пустош. Скъпата, мила Мари!\nВсъщност се казваше Мари Натие, беше дизайнер на свободна практика и живееше съвсем сама в нова малка къща в парижкия квартал Романвил, точно срещу парка. Запознаха се по възможно най-тривиалния начин. През лятото на 2003 г. Мари реши, че домът й се нуждае от няколко съвсем дребни и невинни преустройства и се обърна към съпруга на сестра си, Франсоа, строителен предприемач в Лион, с молба да й намери някой добър строителен работник.\nФрансоа и изпрати Жан. Само че Жан не беше точно Жан. Жан се казваше Иван. Прекалено мил, прекалено възпитан, несъразмерно изискан за строител, френският му беше превъзходен, очите – детски и пълни с блясък, но тези му достойнства изобщо не променяха стряскащия факт, че е българин, и то нелегално пребиваващ. Тя му осигури стая с ясното съзнание, че присъствието му в дома й е повече от нередно. Изненадите обаче предстояха. Оказа се, че въпросният Жан, или “изгубеното момче”, както се улови веднъж да го нарича в ума си, е невероятно начетена личност: в България бе следвал три години философия, имаше задълбочени познания по история на изкуствата и се интересуваше от какво ли не, като започнеш от Големия взрив и стигнеш до извънземните.\nЗакусваха, обядваха и вечеряха заедно. С всеки изминал ден Мари установяваше, че очите на “изгубеното момче” стават приятно дръзки, гласът му по-мек, френският му по-хубав, а детското в него добиваше подмолно, плашещо очарование.\nВечер стояха на масата до късно и пиеха вино. Жан разказваше за България и за себе си по възможно най-забавния начин. Мари не се беше смяла толкова от години, а момчето изглежда се влюбваше.\nРемонтите приключиха за две седмици, Жан се качи в зеленото си пежо и си замина за Лион… за да позвъни на вратата й след пет дни, зачервен от смущение, усмихнат и с роза в ръката.\n- Ако не опитам - погледна смело в очите й той, - няма да си го простя никога.\n- Жан, ти на колко години си?\n- На трийсет и пет.\n- А знаеш ли на колко съм аз?\n- Изобщо не ме интересува.\n- На шейсет.\n- Ти си най-милото и красиво нещо, което съм срещал.\n- Аз съм на шейсет, Жан!\nТя наистина беше мила и красива жена и изглеждаше на не повече от петдесет. Но това нямаше никакво значение.\nТяхната първа нощ беше великолепна. И двамата се нуждаеха от тонове нежност и внимание и се постараха да си подарят колкото може повече от тези неща. Стори им се, че се познават от години.\nНа този етап Мари Натие си нямаше никого. Беше се развела на трийсет и три и от брака си имаше една дъщеря, установена в Монреал. Малко след развода в живота й се появил забележителен мъж. Мари се влюбила, но той не пожелал да съсипе заради нея семейството си и стремителната си кариера. Забележителният мъж бил учен със световна известност. Само толкова сподели Мари за него, но не пожела да разкрие на Жан нито името му, нито научната област, в която работи. А с един друг човек, доста по-обикновен и също семеен, тя преживяла кротка четвъртвековна връзка, чиито последни пориви отшумели преди една година, най-вероятно по чисто биологични причини.\n- Жан, ти разбираш ли, че от една година не съм правила секс с никого?\nЗакусиха на терасата много рано. Парижкият изгрев сипеше върху покривите оранжеви бижута, червени облаци горяха високо в небето, а сребърните стрелички на самолетите, излитащи от “Шарл дьо Гол”, потъваха в тях като в парфе.\n- Мари, аз не се нуждая от посредствена връзка. Аз съм зверски самотен духовно и физически и искам от тъпия живот нежност, топлина и разбиране. Ама ги искам по много и за дълго.\n- Приемам го - Мари отпи малка глътка кафе. - Да опитаме. Само, че ти работиш в Лион.\n- Работя из цяла Франция.\n- Тогава как ще се виждаме?\n- Колата ми е перфектна, магистралите са като самолетни писти. Предлагам да си определим един ден от седмицата, едно денонощие по-точно, което да бъде само наше. През останалото време ще се чуваме по телефона. Оказвам ти честта да избереш този ден. Не е трудно, само седем са.\nМари се засмя като заговорничещо момиче:\n- Какво ще кажеш за петък?\n- Нека бъде петък.\nЖан скочи във връзката като самоубиец. Втълпи си, че точно тази жена бе очаквал цял живот и си обеща да принесе в жертва цялото си същество, ако трябва, но да я има истински. Разсъдъкът му бе пропит от безумна, болезнена привързаност към Мари и целият свят се превърна в Мари. Липсата й беше Мари, присъствието й беше Мари, магистралите бяха Мари, строежите бяха Мари, книгите, които четеше, бяха Мари, умората беше Мари, въздухът беше Мари…\nМари беше божеството, култа и чудото едновременно.\nСъщинският му осъзнат живот се превърна в поредица от петъци, а останалото време се плъзгаше като ледник бавно, безсмислено и полуосъзнато, притъпено и боядисано в чернобяло.\nЗа техния пръв петък отпътува от Сент-Етиен в четвъртък вечерта. Това бяха седемстотин километра. В шест сутринта беше при Мари.\nЗа втория им петък тръгна от Дижон. Петстотин километра.\nПоследваха Виши, Руан, Безансон, Клермон-Феран… изобщо Франсоа бе засял цяла Франция с обекти и обектчета.\n- Скъпо, мило момче! - целуваше го с насълзени очи Мари. - Ти пътуваш по хиляда и двеста километра само заради мен!\nЗа Жан щастието не можеше да бъде нищо друго. Любеха се до десет, закусваха на терасата, след което се качваха в нейния ситроен и отиваха до центъра. Разхождаха се, уловени за ръце, край Нотр Дам, гледаха зелените води на Сена, надвесени от парапета на Понт Ньоф, после си намираха някое малко ресторантче, където обядваха и изпиваха задължителната си бутилка бордо. Смееха се непрекъснато и изобщо не ги интересуваха озадачените погледи на хората от околните маси. Все пак това беше самото сърце на Париж и сърцето на кипящото ката шампанско парижко лято. Тук нямаш право да не си влюбен и нямаш право да не се смееш като луд.\nНакрая, замаяни от виното и от слънцето, се гмурваха като делфини в нощта си, която преливаше от близост, топлина и удоволствие.\nА в събота на обяд Жан се появяваше на обекта неадекватен, с подпухнали очи, залитащ от изтощение и ухилен.\n- Ще ми обясниш ли, каква е тази ситуация с петъците? - попита го веднъж Франсоа.\n- Предпочитам да работя в неделя, а да почивам в петък.\n- В неделя не ти ли става?\nСептември се оказа много тежък месец. Жан работеше в Невер по дванайсет часа на ден и спеше в един нажежен от горещините фургон. Работата беше непосилна, лееха по трийсет кубика бетон, а сроковете бяха невъзможни. Когато информира Франсоа, че в петък и събота до обяд ще почива, онзи направо побесня:\n- Писна ми от скапаните ти български номера! Щял да почива! Погледни Сергей, погледни Янек! Не ти ли е неудобно! Кой от тях почива! От два месеца си непоносим! За какъв се мислиш! Само посмей да заминеш някъде в петък! Изпаряваш се от фирмата ми на секундата, а заплатата ти за миналата седмица ще дам на колегите ти.\n- Франсоа, може би трябва да ти обясня за какво става въпрос...\n- Личният ти живот изобщо не ме интересува!\n- В петък ходя в Париж. При Мари.\nМосю Франсоа Онде осмисли чутото бавно. Бяха му нужни около трийсет секунди. Плътно стиснатите му устни трепнаха презрително:\n- Тази жена се е побъркала.\nПренебрегна Франсоа и бетона му с ядна решителност – духайте го, педали! – и се понесе през нощта към Париж със сто и шейсет. А там го посрещна вбесената Мари.\n- Ти си най-нестабилният мъж, когото съм срещала! Обясни ми, ако обичаш, колко живота имаш?\nГледаше я като замаян.\n- Колко живота и коя точно съм аз?\n- Какво става, за Бога?\n- Какво става ли? Става това, че ти изобщо не си онова, за което се представяш през цялото време! Кажи ми, има ли проститутка в Лион, която не си чукал! Има ли долна кръчма, в която не си ходил и ден, в който не си се напивал!\nИскаше му се да плаче с глас и да крещи от омерзение. „Защо си такъв мръсник, Франсоа!? Аз ти доверих най-съкровеното от живота си, а ти ми отвърна с подлост. Защо си такъв мръсник!” Не плака и не крещя. Те просто го смятаха за нищожество. Остана неподвижен с потъмняло от лице и мъртви очи, залепнали върху една безсмислена картина окачена на отсрещната стена. Заговори безизразно:\n- Проститутка не съм пипвал през живота си, ходя само в един бар, където се събират българи, концентрат не употребявам изобщо! Пия само бира и някой път вино. Това, в което мога да бъда упрекнат е, че доста често прекалявам с пиенето, понеже го употребявам като антидепресант. Но на теб тази информация би ти свършила работа, само ако си наясно с понятия като „самота”, „носталгия”, „безизходица”, „неразбиране”, „преумора” и т.н. А постъпката на Франсоа е необикновено подла.\n- Не е подла. Просто моите близки се опитват да ме предпазят.\n- От балканското чудовище.\n- Мога да си отида на секундата - продължи хладно той. - Само кажи!\n- А ти искаш ли да си отидеш?\n- Колко хиляди километра трябва да пропътувам, за да проумееш, че си смисълът на живота ми?\nЛюбиха се дълго, притискаха се силно, отчаяно. Тя му беше още по-скъпа, още по-близка, още по-негова.\n- Наистина ли не спиш с други жени, Жан?\n- Не са ми необходими.\n- Вярвам ти и те обичам. Но не върши повече детинщини, моля те!\nСлед тази случка чувствата му към Мари придобиха по-плътна и по-конкретна сила. Трябваше да се бори и за себе си и за нея. Което беше едно и също.\nЖан с мрачна яснота осъзна истинското си положение – скапан, покрит с прахоляци българин, нелегално пребиваващ чергар, бял джипси, човек с най-ниския социален статус, за който можеш да се сетиш. Дъното на живота. И докато го осъзнаваше, нещо в него крещеше: „Не си това! Не си това! Не си това! Ти си гражданин на света. Ти си извисен и интелигентен човек със собствена философия за живота, избрал труден, мъжки път. И се бориш за правото си на лично щастие. Не позволявай да ти отнемат това право!”\nСрещна се с Франсоа.\n- Франсоа, благодаря ти от сърце за всичко, което направи за мен през тези три години! Смятам, че за всички ще е по-добре, ако напусна. И не държа на онези пари.\n- Знаеш ли как ме е яд за тебе! - каза с презрение французинът и се извърна настрани.\n- Как си могъл да извършиш такова безумие! - извика невярващо Мари, когато Жан й разказа за “развода” си с Франсоа.\n- Той ме смята за боклук.\n- Смята те за глупак. Защото ти си точно глупак! Аз разговарях с него по телефона, обясних му всичко и те защитих! И той изяви желание да узакони престоя ти във Франция! Защото си моят човек, за Бога!\nЖан нямаше как да знае за останалата част от този телефонен разговор. Най-съществената. В която Франсоа се опита да отрезви заслепената си балдъза, обяснявайки й какви коварни, меркантилни и аморални копелета са емигрантите от Източна Европа, духовни примати с ампутирана етика, нечистоплътни външно и вътрешно, за чиято ценностна система прелъстяването и обсебването на богата застаряваща дама и ползването на всевъзможните материални облаги произтичащи от секса с нея, е висш житейски подвиг.\nЖан нямаше как да знае и за една предълга статия, появила се в “Пари Мач” миналата седмица, в която подробно бе описан аналогичен случай в Марсилия с главни действащи лица: вдовица на шейсет и три притежаваща милиони и трийсет и осем годишен руснак, автомонтьор. Руснакът така талантливо си изиграл гейма, че в срок от една година се сдобил с ягуар, апартамент, трийсет хиляди евро в банкова сметка, купища маркови дрехи, златни пръстени и ланци като котвени вериги след, което изчезнал безследно /като преди това успял тайно да продаде апартамента/, а нещастната влюбена жена не могла да понесе удара и се побъркала.\nЖан нямаше как да знае, какво струваше на Мари да изслушва по телефона милите, изпълнени с грижа и съпричастност тиради на сестра си Мадлен, на братовчеди, племенници и полуприятели. „Ти се вдетиняваш, Мари!” „Виж до къде се докара с този самотен живот!” „Мари, пълно е със стойностни мъже, които те харесват!” „Миличка, прави секс, но много внимавай!” „Ако този ти навреди по някакъв начин, обади ми се!”\nИ нямаше как да знае, че Мадлен, сестра й, откри телефонния номер на професор Жан-Пол Адемар, археолог, световно признат авторитет по древна Финикия и Картаген и му каза дословно: „Жан-Пол, Мари се нуждае от помощта ни!” А Жан-Пол поучуден отговори, че понастоящем разкопавал неизвестно на науката финикийско селище на южното крайбрежие на Мароко, но щял да направи всичко възможно да се чуе с Мари.\nАко Жан знаеше всички тези неща, може би тъй нареченият здрав разум, би надделял и той щеше да си изстрада отредената му от съдбата тонизираща доза българско страдание, но сега знаеше едно единствено нещо: че обича Мари до безумие.\nЖан освободи квартирата си в Лион. От по-едрите неща си остави само телевизора, а разните мебели, купувани в продължение на три години, подари на Алекс – един литовец, пристигнал във Франция преди месец. В Париж си нае евтина и страшно мизерна стая в Клиши. Ходеше в българския ресторант с надеждата да си намери работа. Мари беше непреклонна:\n- Ще се виждаме само в петък\nИ когато веднъж се опита да обясни, че всичко, което върши от пет месеца насам, е в нейно име, тя отсече:\n- Жан, нашата връзка може да бъде само разтоварваща.\nСлед две седмици, по-точно след два петъка Мари замина на двайсетдневна почивка в Мароко с неизвестна за науката своя приятелка. Бе дошъл в Париж заради нея, сега трябваше да преживее двайсет дни в Париж без нея.\nА какво беше Париж без Мари? Брачна нощ без булка. Винена чаша без вино. Живот без въздух.\nЛипсата на Мари му причиняваше неимоверна болка. Не помнеше да е изпадал някога в такова ужасно състояние. Чувстваше се без стойност, нищожен, нелеп, непоправимо дефектен. Осъзна, че депресията, която в момента късаше психиката му на крещящи от болка парченца, се дължи най-вече на факта, че той всъщност е един пренебрегнат и изоставен несретник и с това съзнание обикаляше из Париж с часове. Не беше по силите му да остане в покой повече от една минута. Сякаш сетивата му бяха потопени в студена, солена вода. Усещаше в гърлото си смес от отвращение и безразличие към самия себе си, градът бучеше с милиони коли, над главата му висяха безлюдните брегове на замацаните от старост и бензинови изпарения сгради, по напечените от пламтящото слънце булеварди пъплеха неизброими тълпи туристи, замаяни от жегата и от митичния любовен чар на Париж. Само ако знаеха, колко болка се таи във всяка картина на Ван Гог и с енергията на колко човешки трагедии се въртят „перките” на Мулен Руж!\nХрумна му, че никак не е зле да се консултира с психоаналитик, но после махна с ръка и се примири с болката.\nМари се върна от Мароко. С нова прическа, с нова усмивка, с ново лице и нови жестове. Енергична, самоуверена, изобщо жена, знаеща цената си до десетата цифра след десетичната запетая.\n- Миличкият ми! - целуна го тя по бузата. - Ама защо си такъв оклюман?\nПо дивана и фотьойлите бяха нахвърляни дрехи, а стъклената масичка бе натрупана с проспекти и пътеводители за Мароко, по чиито лъскави корици жълтееха горещи пясъци и се издигаха бели дворци в мавритански стил. И върху същата тази масичка стоеше странна каменна статуетка, стара, груба с отчупени ръце и топчеста глава без лице. Жан посегна към нея, а Мари подскочи и стреснато я грабна.\n- Недей, че главата й едва се крепи. Автентична е. Астарта. Финикийската богиня на любовта и плодородието.\nСлед години Жан установяваше с учудване, че последвалите събития се бяха вкоренили в съзнанието му с куп нищо незначещи подробности. Например една синя женска тениска, смотана на пода.\n- Мари, позволих си да направя един подарък на себе си и на теб. Три дни в Шато Виер. Това е едно разкошно селско имение на десет километра от Версай. Днес, утре и вдруги ден - той й подаде рекламната брошура на хотела.\n- Но това е адски скъпо! - възкликна Мари.\n- Нищо подобно. Две трети от спестяванията ми. Пари, които не носят щастие, не са пари… Е?\nМари мисли дълго. Накрая впери в него своите стреснати, разколебани и уплашени очи:\n- Жан, какво всъщност искаш?\nТой не успя да й отговори.\n- Жан, връзка между нас двамата такава, каквато си я представяш, няма никакво бъдеще. В очите на всички, които ме познават, аз се превръщам в нещо съвсем друго, аз съм жената, на която й се е дощяло да спи с млади момчета! Ежедневно виждам пълните им с недоумение погледи. Виж, винаги, когато си идвал, съм се надявала да влезе през тази врата един зрял и овладян мъж. Знам, че рано или късно ти ще станеш точно такъв мъж, няма начин, изписано ти е на лицето, но те моля, разбери кога и къде си се изгубил, върни се и се намери! А сега, за да ми е чиста съвестта, ще ти го кажа по друг начин: Излез и никога повече не идвай тук!\nНещо тъмно и гадно започна да задушава съзнанието му, а предметите наоколо изгубиха цветовете и смисъла си. Рано или късно неминуемо щеше да се случи нещо подобно, но не сега! Не сега! Не и след двайсетдневното й отсъствие! Не така внезапно, не така повърхностно, не така безстойностно.\n- Мари, и аз ще ти кажа нещо. Всяка частица от мен те желае до лудост. Обичта ми към теб разруши непоправимо психиката ми! Има само един единствен начин да не те потърся никога повече – да не съществувам. Няма да си тръгна толкова лесно от теб, Мари! Напук на всички тъпи сноби, които ти промиват мозъка!\n- Това ли е отговорът ти?\n- Това е.\n- Така да бъде!- отвърна тя плашещо рязко.- Отивай в Шато Виер! Ще дойда там към осем, осем и половина.\nВ разкошния апартамент на Шато Виер Жан поръча бутилка шампанско и ягоди със сметана. Мари обожаваше ягоди.\nВ осем и петнайсет му позвъниха от рецепцията:\n- Мосю Ангелов, бихте ли слезли, ако обичате!\nБеше учудващо, понеже бе помолил администратора да придружи Мари до апартамента. Но Мари си имаше свои виждания за дискретността, чиято логика често му убягваше.\nФоайето на Шато Виер беше безлюдно като църковно подземие, само администраторът, който странно защо не го удостои с поглед, шумеше с някакви документи. Жан се приближи и в този момент някой грубо и силно го улови за лакътя. Един небръснат мъж с вледеняващо сиви очи пъхна в лицето му полицейска карта.\n- Инспектор Фуше, френска полиция. Документите ви за самоличност, моля!\n- Горе в апартамента са.\nКачиха се и Жан му даде паспорта си.\n- Мосю Ангелов, оказва се че паспортът ви е много интересно четиво. Работната ви виза е изтекла на трети февруари 2000–та година… За последен път сте пресекли границите на Европейския съюз на… трети февруари 1999 г. Австрийски печат… Тоест, пребиваването ви на територията на френската република е незаконно и… подлежите на екстрадиране. Шампанското за кого е?\n- Вече е за вас.\nГадното беше че трябваше да мине с белезници край подсмихващия се администратор.\nИ беше сто процента сигурен, че сребристото пежо на инспектор Фуше не е служебна кола.\n- Мога да те екстрадирам светкавично. - заговори полицаят, вперил сиви очи в сивия асфалт. Шофираше бързо и арогантно. - Знаеш процедурата – качвам те в самолета, там ти свалям белезниците и си кацаш в България при мама и татко. Само, че ти си по-сложен казус. Вероятно ти предстои съдебен процес.\n- Защо съдебен процес?\n- За психически тормоз. Трябва ли да ти казвам по кой член и коя алинея. В рамките на пет месеца си звънил на госпожа Натие точно седемстотин шейсет и два пъти. Притеснявал си я, ходил си у тях, преследвал си я, причаквал си я по улиците. Ти си съсипал психиката на бедната жена…\nЗа един отвратителен миг Жан осъзна, че цялата му вяра в красивите и силни неща и цялата му представа за хората изобщо се взривява. Изсмя се като истерик:\n- Напълно сте прав! Тази жена се беше превърнала в смисъла на живота ми! Да, чакал съм я, причаквал съм я, желал съм я, жадувал съм за нея, обичал съм я! Това устройва ли ви? Мога да ви разкажа и някои подробности, които вероятно са ви спестени. Например около седемстотин шейсет и два пъти ми е казвала, че ме обича и че благодарение на мен се чувства пълноценна и жива! Или, например, че… Защо изобщо участвате в тази глупост? Мари ли ви потърси? Това е абсурдно! Тя просто можеше да ми го каже в прав текст!\n- Не е искала да те нарани.\n- Правете каквото искате с мен! - Жан затвори очи. - Напълно безразлично ми е! Вече нищо няма смисъл!\nФуше мълча дълго. Наближиха квартал Де Фанс. Полицаят спря до една автобусна спирка.\n- Можеш ли да ми обещаеш, че няма да я потърсиш никога повече?\n- Естествено, че няма да я потърся! Та аз я ненавиждам от дъното на душата си. Тя е посредствен човек.\n- Чудесно! В такъв случай те съветвам до няколко дни да освободиш парижката си квартира и да се прибереш в Лион при Франсоа. Човекът те цени. А след време, като ти попремине шокът, ще поговорим за ремонта на една моя къща в Арл. Става ли?\nФуше сне белезниците и този път се засмя съвсем човешки:\n- Желая ти щастие, приятелче!\nЖан остана на спирката сам. Беше безлюдно, мръкваше се бавно, по парижки, футуристичните небостъргачи на Де Фанс блестяха в залеза като подпалени, по небето се трупаха виолетови облаци, които пречеха на човешките желания да докоснат небето.\nЕлектронна публикация на 15. май 2009 г.


Apartamentos Balcon del Mar - НАЙ-НИСКИ ЦЕНИ от agoda.com\nAvenida Rosa De Los Vientos, 17, Плая де Пониенте, Бенидорм - Коста Бланка, Испания, 03570 - Изключително местоположение - вижте на картата\nАпартамент с морски изглед - На първия етаж\nПовече за Apartamentos Balcon del Mar\nПри посещение в Бенидорм - Коста Бланка, в Apartamentos Balcon del Mar ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nСъоръженията и услугите предлагани в Apartamentos Balcon del Mar гарантират Вашия приятен престой. За удобството и комфорта на гостите хотелът осигурява съоръжения за инвалиди, паркинг, летищен трансфер, семейна стая, асансьор.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като климатик, отопление, балкон/тераса, телевизор с LCD/плазмен екран, сателитна/кабелна телевизия. Хотелът предлага прекрасни развлекателни съоръжения, такива като голф игрище (в радиус от 3 км), открит басейн, конна езда, водни спортове (немоторизирани), които ще направят престоя ви незабравим. Apartamentos Balcon del Mar е добър избор за всички посетители на Бенидорм - Коста Бланка, защото предлага спокойствие и безпроблемен престой.\nОтстъпка нa Apartamentos Balcon del Mar


Колко вода има в сиренето, което струва под 10 лева за килограм? - Money.bg\nТова показва ново проучване на "Активни потребители". В него са включени проби от 30 различни търговски марки бяло саламурено сирене, купени от различни търговци в градовете София, Русе, Пловдив, Варна, Велико Търново и Перник. Основният критерий, по който са подбрани те, е цената им да е под 10 лева за килограм.\nСпоред изискванията на БДС водното съдържание в тези млечни продукти трябва да е до 54%, като единствено при произведеното под марката "Пазарджик" на фирма "Илго" ЕООД това изискване е спазено. При него водното съдържание е 50,7%, показват резултатите.\n"Сиренето марка "Пазарджик" със себестойност от 4,40 лв/кг съдържа 50,7% вода. Най-вероятно този продукт е сглобен с използване на хидрогенирана мазнина/палмово масло, което е друга основна техника за производство на имитиращо сирене, многократно откривана и дискутирана в нашите предишни изследвания", обясняват от "Активни потребители".\nПри 10 от проучените марки водата съставлява между 62 и 70% от съдържанието, а при 16 от тях съдържанието е над 70%. А обяснението за това е просто - увеличеното съдържание на вода компенсира използването на по-малко мляко и намалява разходите за производство.\n"При водно съдържание над 70% (маркирани в червено) минаваме в съвсем различна категория. Толкова много вода може да се задържи само с драстично отклонение от класическата технология. Или казано по-друг начин, продуктите с вода над 70% не можем да наречем сирене и не би трябвало да се етикират и продават като сирене", предупреждават от "Активни потребители".\n"През 2005 година в нито една марка сирене не е установено наличие на над 62% вода. През 2008 година процентът на оводнените сирена е 4,8% през 2011 е 42%, през 2016 е 27,8%. В настоящето изследване в 87% (26 от 30) от тестваните търговски марки е установено над 62% вода, а в 53% (16 от 30) от пробите водата е над 70%. Това е един много печален рекорд за млекопреработващата индустрия, който едва ли има аналог в световната практика", се посочва в изследването.\nКакто споменахме по-горе за да се задържи водата в сиренето се използват редица химикали и ензими, всичките нетрадиционни за млечните продукти. Дори когато са разрешени за влагане в други храни, не е напълно ясно дали са подходящи за сирене. Научни изследвания по тези проблеми липсват, защото официално те не се използват по този начин. Затова всяко нарушаване на класическите технологии трябва да се прави внимателно и след предхождащи проучвания. За съжаление у нас единствените изследвания на тези "иновации" изглежда са на тема колко пари могат да се спестяват.\nна 21.08.2020 в 10:58:33 #1\nТова не е сирене, а краставици. За тях е известно, че са с 98 процента вода според Мирча Кришан.\nИкономически новини / Макро / Колко вода има в сиренето, което струва под 10 лева за килограм?


6 Декември 2021 | 21:32 | Агенция "Фокус"\nНю Делхи. Руският президент и индийският премиер разговаряха в Ню Делхи. Лидерите обсъдиха сътрудничеството в енергетиката, Космоса, военната сфера, както и международни въпроси, сред които ситуацията в Афганистан, пише “Российская газета“\n„Ние разглеждаме Индия като велика държава с приятелски народ и с прекрасна история на нашите отношения“, каза Владимир Путин. „Отношенията между нашите страни се развиват, насочени са към бъдещето“, продължи руският президент и отбеляза ръста на стокооборота – за девет месеца вече с над 38 процента. Миналата година имаше спад от над 17 процента.\n"Ние наистина си сътрудничим, работим в много важни перспективни области. Това се отнася до енергетиката, високите технологии, включително Космоса. И съм сигурен, че програмите, за които говорихме, ще бъдат изпълнени, включително обучението на индийски космонавт", каза руският лидер.\n"Несъмнено сме загрижени за всичко, свързано с тероризма и борбата с него. Точно както с наркотиците и с организираната престъпност. В това отношение, разбира се, не можем да не сме загрижени за ситуацията в Афганистан и как се развива тя, " каза Путин.\nОтношенията продължават да се развиват на международната арена, където позициите на двете страни по много въпроси съвпадат, включително във военната сфера. "Ние работим във военно-техническата област и по начин, по който не работим с нито един от нашите партньори, което означава, че съвместно се занимаваме с разработването на високотехнологични военни продукти и производство, включително в Индия", отбеляза руският президент\n„Провеждаме съвместни военни учения както на територията на Индия, така и на територията на Русия“, заяви президентът. „Възнамеряваме да продължим да работим в тази посока“, каза той. „Нашето отбранително сътрудничество се засилва чрез съвместно развитие на производството в рамките на програмата Made in India, а сътрудничеството в областта на Космоса също се разширява“, отговори Моди.\n"Въпреки сложността на пандемията, няма промяна в темпа на развитие на отношенията между Индия и Русия. Нашето особено привилегировано партньорство продължава да расте", каза индийският премиер. А фактът, че руският президент направи второто си чуждестранно посещение тази година в Индия, говори много, каза той.\nМосква. За да намалят парниковите емисии, жителите на Земята ще трябва да изоставят обичайното си ниво на потребление. Намаляването на въглеродния отпечатък означава избягване на пътувания, намаляване на консумацията на месо и отказване от ежедневния душ. Дори измиването на тоалетната ще бъде възможно не повече от два пъти на ден. Такава мрачна картина на „зелено бъдеще“ се показва от прости изчисления на въглеродния отпечатък на обичайното ниво на потребление. В Русия около 40% от населението все още мечтае само да използва вода с нормално качество. Но служителите вече правят планове за преразпределение на бъдещите въглеродни данъци и санкции върху цялото население на страната, пише руският вестник “Независимая газета“ в материал, представен без редакторска намеса.\nВсеки гражданин на планетата Земя генерира между 5 и 25 тона въглероден диоксид годишно в зависимост от начина си на живот, според доклада на Credit Suisse за „отговорния начин на живот“. Там идентифицират четири типа потребители и установиха, че начинът на живот на хората е придружен от високи емисии на въглероден диоксид (CO2). Най-големи са сметките на гражданите на развитите богати страни, където домакинствата произвеждат 130 тона CO2 годишно.\nЗа да запазят климата в бъдеще и да намалят годишните човешки емисии до 2,5–3 тона въглероден диоксид, швейцарските анализатори описват идеален начин на живот, който обаче може да не се хареса на много съвременни хора. Оказа се, че потребителите трябва да се откажат от месо, бира, кафе и мляко. Пътуването ще трябва да бъде намалено до един полет на къси разстояния годишно. Ще може да се кара общо 5 хиляди км годишно с електрически автомобил. Градският транспорт в града може да се използва четири дни в седмицата. Можете да гледате телевизия по час на ден, но не и да губите време за видеоигри, можете да използвате лаптопа си и да зареждате смартфона си за един час.\nПералната машина трябва да се използва веднъж седмично. Душ - три пъти седмично по осем минути. Къпете се веднъж седмично, изплаквайте тоалетната - не повече от два пъти на ден. Що се отнася до дрехите, потребителят от бъдещето ще трябва да бъде аскетичен: два чифта дънки за една година, три ризи и пет тениски. Вече няма достатъчно въглеродни емисии за якета и костюми.\nВ Европа някои държави са готови да не чакат бъдещето, а да започнат радикални мерки още сега. Холандското правителство обяви разработването на законопроект, който задължава фермерите да намалят популацията на добитъка в страната с 30%. Известно е, че селското стопанство е един от най-големите източници на азот и метан – опасен газ, който нагрява планетата десетки пъти повече от въглерода. Според The New York Times глобалната хранителна система генерира около една четвърт от парниковите газове от животновъдството, прибирането на всички култури, обработката на храната, опаковането й и пускането на пазара. Разбираемо е, че природозащитниците са подкрепяли законопроекта на холандското правителство, но той беше отхвърлен след буря от недоволство на фермерите.\nЧаст от световното население вече може да си позволи да следва поне някои от препоръките на швейцарски изследователи. Например холивудските звезди започнаха масово да игнорират ежедневния душ. Сред тях, според американските медии са Брад Пит, Аштън Къчър и други звезди. Вярно е, че понякога този нов подход е мотивиран не само от съображения за пестене на вода, но и от грижи за запазване на микробиома на кожата - полезни бактерии, които живеят на повърхността й, които, както се твърди, могат да страдат от прекомерно ревностното търкане на кожата. Актьорите обаче имат огромна армия от последователи и сред тях има екоактивисти, които се надяват да пестят вода, като пропускат душове (те смятат, че за една такава процедура са необходими 75 литра вода).\nРусия, наред с Бразилия и Канада, е лидер сред страните с достатъчно снабдяване с прясна чиста вода. Въпреки това, досега в много региони идеята за намаляване на миенето и къпането възниква не поради призивите на екоактивисти, а поради липсата на нормална вода: около 40% от жителите използват вода с лошо качество. Страната дори е приела федерален проект "Чиста вода", чиято цел е да постигне през следващото десетилетие достъп до висококачествена питейна вода чрез централни водоснабдителни системи за 91% от гражданите на страната. Според отговорника за Сибирския федерален окръг, вицепремиерът Виктория Абрамченко, в Република Алтай в селските райони само 14,9% от домакинствата могат да се похвалят с домашна тоалетна, чешмяна вода и отопление (това са най-ниските показатели в страната) .\nВ Русия енергийният преход протича с по-бавни темпове, отколкото в Европа и в известен смисъл това може да се окаже в интерес на гражданите на фона на появилите се идеи за прехвърляне на разходите на корпорациите върху обществото (четете, населението) за евентуални санкции от ЕС. Константин Долгов, заместник-председател на комисията по икономическа политика на Съвета на федерацията, предложи по-специално да се въведе механизъм за субсидиране на въглеродния данък, който руските износители ще трябва да плащат за пратки до страните от ЕС. Сенаторът предлага тези суми просто да бъдат изтеглени от данъчната основа.\nНаселението на така наречения първи свят, разбира се, може донякъде да намали потреблението на ресурси, но няма да премине към стандартите за потребление на най-бедните страни. Няма да има намаляване на емисиите на парникови газове, каза пред НГ Михаил Карпачевски, мениджър по управление на проекти за FSC Русия. „Личното потребление все още не играе толкова голяма роля, въпреки че в Съединените щати, например, има огромен потенциал за намаляване на потреблението на вода. Много по-важен е натискът, който отговорните потребители ще упражняват върху правителствата и бизнеса“, казва експертът.\nВъпреки че модните тенденции достигат до Русия със закъснение, той каза, че все пак процесите на събиране и преработка на рециклируеми материали, отказ от пластмаса, през които преминаха развитите страни преди 10-15 години, ще се засилят и в Русия. „Консуматорското отношение към природните ресурси ще намалее, а нетърпимостта на гражданите ще нарасне във възприемането на примитивните методи на добив на полезни изкопаеми, дърводобив, дори ако става дума за предприятията, в които работят. От друга страна, поради исторически причини и голямата зависимост на икономиката от добива на природни ресурси, Руската федерация, изглежда, ще забави енергийния преход. В резултат на това може не просто да се окаже в опашката на процеса, а да стане негова жертва: всички разходи, всички глоби ще паднат върху Русия. И част от разходите, както се очаква, ще бъдат прехвърлени на гражданите “, казва Карпачевски.\nНевъзможно е постигането на целите за климата без намаляване на въглеродния отпечатък на лично ниво, казва Василий Яблоков, ръководител на сектора за климата и енергията на руския клон на „Грийнпийс“. „Емисиите от консумация на енергия, пътувания, потребление на храни и стоки трябва да бъдат намалени с 80% до 2050 г. Това може да се постигне, от една страна, чрез осъществяване на технологична трансформация и развитие на циклична икономика, повишаване на енергийната и ресурсна ефективност, преминаване към безвъглеродни възобновяеми енергийни източници, а от друга, намаляване на ненужното потребление. Необходимо е да се повиши информираността и да се обясни размера на въглеродния отпечатък на всеки продукт и възможността да се избере алтернатива за възможно най-много хора за кратко време “, казва експертът.\nТова може да се постигне чрез въвеждане на етикетиране на стоките с посочване на въглеродния отпечатък, включително в образователните програми обяснение на проблемите с изменението на климата и действия, които могат да бъдат предприети на лично ниво, продължава Яблоков. „Необходимо е да се започне с най-простите и икономически осъществими действия, вкл. в областта на пестенето на енергия и избора на по-екологичен транспорт, може да се продължи, например, към намаляване на въглеродния отпечатък от диетата, намаляване на потреблението на животински продукти и избор на местни и сезонни растителни продукти. Необходимо е да се започне с информационни и образователни програми на държавно ниво и в зависимост от ефекта да се въведат мерки за икономически стимули за избор на по-екологични стоки, както и ограничаване на свръхпотреблението. Много зависи от готовността и осведомеността на населението, но този въпрос не е проучван системно “, казва експертът.\nНю Делхи. В рамките на срещата на министрите на отбраната на Русия и Индия в Делхи страните подписаха договор за съвместно производство на повече от 600 хиляди автомата АК-203. Оръжията ще се произвеждат в завод в индийския град Корва, съобщи руският концерн "Калашников". Сумата на сделката не се съобщава, но според Нindustan Times тя може да възлезе на повече от 677 милиона долара, пише руският вестник “Коммерсантъ“.\nРъководителят на Федералната служба за военно-техническо сътрудничество на Руската федерация (ФСВТС) Дмитрий Шугаев каза, че страните планират да изнасят продуктите на съвместното предприятие BrahMos за трети страни, а също така обсъждат доставката на други оръжия.\n„Впоследствие ще бъде постигната 100% локализация на производството в Индия, което е безпрецедентно и напълно удовлетворява курса „Made in India“, прокламиран от индийското ръководство“, съобщиха от концерна „Калашников“.\nКакто каза ръководителят на ФСВТС Дмитрий Шугаев в ефира на телевизионния канал „Россия 24“, сред съвместните проекти за отбрана, обсъждани от Русия и Индия, са още:\n-увеличение на лицензионното производство на изтребители Су-30МКИ с 50 единици;\n-износ на продуктите на съвместното предприятие BrahMos, което е специализирано в разработването на ракети за различни цели, за трети страни;\n-подписване на договор за доставка и лицензионно производство на преносими зенитно-ракетни комплекси „Игла-С“.\nСпоред думите му портфолиото от поръчки за доставка на военна техника и оръжия за Индия сега надхвърля 14 милиарда долара.\nНа 6 декември руска делегация, водена от президента Владимир Путин с участието на, министрите на външните работи и на отбраната Сергей Лавров и Сергей Шойгу, и помощник на президента Юрий Ушаков пристигна в Делхи, за да се срещне с индийското ръководство. За Путин това е второто пътуване в чужбина по време на пандемията - последният път, когато той напусна Русия беше преди половин година, за среща на върха с американския президент Джо Байдън в Женева.


Заради опоид Johnson & Johnson е осъдена на глоба от 572 млн. долара:: Investor.bg\nГлавният прокурор на Оклахома Майк Хънтър обаче искаше плащане в размер на над 17 млрд. долара. Концернът ще обжалва решението\nВ рамките на процеса, свързан с противоречивите опиоидни болкоуспокояващи, американската фармацевтична компания Johnson & Johnson се размина с глоба за милиарди долари. Американски районен съд в Оклахома обаче осъди компанията да плати обезщетение в размер на 572 милиона долара в понеделник.\nГлавният прокурор на Оклахома Майк Хънтър поиска плащане в размер на над 17 милиарда долара от J&J. Според него то трябва да помогне на щата да се пребори с опиоидната криза през следващите 30 години. J&J отхвърли твърденията, че в продължение на години е пренебрегвала рисковете от пристрастяващите болкоуспокояващи в своите маркетингови кампании. Групата обяви, че ще обжалва решението, предава DPA.\n„Кризата с опиоидите опустоши щата Оклахома“, заяви съдията, постановил решението след продължилия седем седмици процес. Съдът мотивира решението си с аргумента, че компанията е разпространила на пазара болкоуспокояващи, които са въвеждали пациентите в заблуждение. По този начин съдът уважи иска, предявен срещу J&J от прокуратурата на щата.\nАдвокатите в щата Оклахома твърдяха, че лекарите са предписвали твърде често лекарствата, което е довело до увеличаване на смъртните случаи от предозиране. С парите, поискани от J&J, трябва да се финансира лечението за пристрастяване и профилактичните програми.\nJ&J не само отхвърля твърденията за омаловажаване, но също така изтъква, че неговите болкоуспокояващи Duragesic и Nucynta съставляват само част от предписваните в щата Оклахома опиоиди.\nАдвокатът на компанията разкритикува решението на съдията като неправилно. Корпорацията съчувствала на хората, които са зависими от болкоуспокояващите, но „не можете да обвинявате нас за опиоидната криза“, казва Сабрина Стронг. „Съдебните производства не са отговорът на проблема“, пояснява още адвокатът.\nПроизводителят на лекарството Oxycontin Purdue Pharma вече беше договорил извънсъдебно споразумение в Оклахома през март с плащане в размер на 270 милиона долара, а израелската компания Teva договори обезщетение за 85 милиона долара през май. Така в този щат единственият неосъден обвиняем е J&J.\nСлучаят е показателен за още хиляди дела, заведени от американските власти срещу производители на опиоиди. Компаниите са обвинявани, че са подклаждали злоупотребата със силните болкоуспокояващи по лекарско предписание. Тази злоупотреба коства живота на много американци: между 1999 и 2017 г. броят на хората, починали от предозиране с опиоиди в САЩ, е близо 400 000 според властите. В Оклахома според адвокатите от 2000 г. насам са загинали около 6000 души.\nКризата с опиоидите, която специалистите смятат за един от най-сериозните проблеми на американското здравеопазване, започва през 90-те години на миналия век. Медицинското издание STAT прогнозира, че ако не бъдат взети спешни мерки, то от свръхдози опиоиди в Съединените щати през следващите десет години могат да умрат около 500 000 души.\nВ следборсовата сесия книжата на J&J поскъпнаха с над 5 на сто. Нагоре поеха и акциите на други производители на медикаменти.\nОще по темата: САЩ икономиката на САЩ Johnson Johnson американски фармацевтични компании


По Великден на остров Тасос | Пътуване до...\nот Стойчо · 26.04.2010\nБез повече отклонения потеглихме към ГКПП Илинден,\nкъдето преминаването ни отне около 10 минути. За тези, които не са имали път от там, ще кажа, че е изграден специален тунел, минаващ под планината, който дава свобода и подвижност, като осигурява безпроблемно придвижване на мечките между двете територии. В Гърция се показаха планини със снежни шапки и достигайки до гр. Драма попаднахме в градския трафик, защото пътя минава през центъра на града и спирането за изчакване на няколко кръстовища със светофар бе неизбежно. Преминавайки Драма вече започваше да се усеща полъха на морския бриз, до момента в който се видя самото море. Карахме по магистралата за Ксанти, подминавайки Кавала и следейки за отбивката към гр. Керамоти, от където следваше да се качим на ферибота за едноименния град на о-в Тасос. Наредихме се и в 13:30 ч. бяхме готови за отплаване към острова, като след проверката на билетите за ферибота, проверяващия започна да ми обяснява, че освен платените 20 евро за колата и по 3 евро на човек за 40 минутния рейс, трябвало да платя и за колелата, че размера им бил в допълнение на това, което съм платил за колата. Аз обаче го послъгах и казах че съм проверил предварително в интернет (което е истина), че до 5 метра е точно 20 евро. Лъжата ми бе че казах че колата е около 420 см. и с колелата е под 500 см., което в действителност е само реалната дължина на колата, но уви, минахме метър.\nНа ферибота бяхме съпроводени от ято чайки, които под влиянието на човешкия фактор се бяха научили да взимат храна от пасажерите, които им я подхвърляха като на кученца, дори я хващаха в движение, без да пада и за миг надолу. След пристанището се отправихме на юг, в обратна на часовниковата стрелка посока, на около 42 километра, където се намираше именно къмпинг Пефкари, на който бях планирал да отседнем. В небето над острова се бяха заформили едни черни облаци, които в последствие преминаха в дъжд, когато бяхме поели към къмпинга, някъде в средата на пътя ни, но за 10 минути преминахме през стихията и небето пресъхна. Имаше облаци и бе свежо и хладно.\nНавлизайки в гр. Лименария,\nвече се оглеждахме за предстоящия път, който следваше да води към къмпинга. Имаше ясни табели и нямаше проблем да достигнем до мястото. За наша изненада привидно къмпинга не функционираше и портата бе затворена, но слава богу отключена. Вътре имаше едно момче, което косеше тревата с моторна коса и в началото не ни забеляза, в последствие ни видя и спря да коси и ни обърна внимание. През това време Алекс и Вили вече бяха на плажа да се радват неустоимо на морето. В разговора стана ясно, че сезона се отваря около и след средата на месец април, т.е. ние сме подранили. След проведен разговор с шефа се оказа, че няма да можем да останем да нощуваме, защото къмпинга е ЗАТВОРЕН. След малко ослушване и увъртане наоколо и от двете страни в далечината се зададе един видимо възрастен човек, който след като приближи заговори на български език, като в разговора се оказа, че от войната знае български, беше много ентусиазиран да ни срещне и да ни разпита, от къде, по какъв повод и т.н. Оказа се, че дядото е на 87 години и живеел в Германия, Швейцария и други държави на Запад. Каза че едно време този плаж е бил в рамките на Българската държава, което е било по времето на Велика България с излаз на три морета. Дядото беше толкова услужлив, че проведе разговор с шефа и го убеди, че да останем на къмпинга, независимо че още нито е почистено, нито е пометено нито е облагородено. А нас не ни пукаше за това изобщо. Момичетата изпуснаха този момент от преговорите и дойдоха на готово, но те пък се бяха порадвали на първия допир с морето през годината, та така и вълка сит и агнето цяло. Започнахме да се организираме и подреждаме маса, пейки, свалихме колелата и разтоварихме багажа лека по лека. Опънахме палатката под една маслина на окосената тревичка и под облаците се появиха слънчевите лъчи, създавайки неописуема картина, която дори на фотоапарата не можа да се запише (не го носех в себе си тогава). Качихме се на едни скали, от които се виждаше челия Атонски полуостров – източния ръкав на Халкидическия полуостров с връх Атос, издигащ се на 2043 м.н.в.\nСлед като бях “ослепен” от гледката притичах до колата да взема фотоапарата и видях, че Мими и Иван са ме търсили по телефона. На бързо им дадох инструкции по телефона за мястото и тичах към залеза – буквално. Това което хванах бе “Разпятието на Исус Христос” и слънчевия диск.\nЗалез и разпятие\nТук се долавя Светата Троица на фона на залязващото слънце…\nЗалез и „светата Троица“\nМинути след приказно красивия залез, над континентална Гърция се появиха Иван и Мими, ориентирали се по моето текстово съобщение, което гласеше: “Ot feribota nadyasno obratno na chasovika kam limenaria. Kam kamping pefkari, okolo 40km sa. Zatvoreno e no nie sme tuk i ni razreshina da ostanem ima tok i voda.”\nЗаредени от първите впечатления на ваканцията се ориентирахме към приготвянето на вечерята и пийването на домашна хасковска ракия, червено вино “Черга” и други напитки, с които разполагахме за вечерта. Към 22:30 ч. започнахме да се ориентираме към палатката, която вече се бе овлажнила от влагата. Алекс бе твърдо решила да спи навън, като си аранжира едни натрупани шезлонги в комбинация със стар надуваем дюшек. В палатката се наредихме аз, Вили и Вельо, беше доста прохладно и влажно. Мими и Иван решиха да спят в колата (VW Beetle), разпънали задните седалки. По някое време през нощта Алекс се присламчи в палатката, защото очевидно вън не можеше да се спи под открито небе, колкото и да й се искаше. На сутринта се събудихме доста неравномерно подредени: аз бях в едната половина на палатката, а другите трима в другата половина, все пак показахме, че капацитета на палатката спокойно може да бъде удвоен – от трима на шест…\nСред най-ранобудните, станал в 6:30 ч., бях първи, който се излюпи в лагера. Бяхме изоставили всичко от вечерта – остатъците от вечерята и все още не разопакованото от горния багажник колело.\nОбектива ми не можа да запечата делфините в най-подходящия момент, но всичко е пред очите ми, сякаш прожектирано на видео лента…\nНа места се намираха много причудливи и изваяни от вълните и времето рапанчета и миди, както и множество камъчета с овални форми, вариращи в множество цветове и багри, малки и големи, всякакви…\nДокато групата започна да се събужда и отваря очи, аз приготвих кафе и чай, започнах да окомплектовам велосипедите за разходката. На първо време ги подредих и един по един ги смазах със специално закупеното масло – третирах амортисьорите, веригата, движенията, както и проверих спирачките на всички по отделно. След смазването направих по едно тест драйв кръгче, сменях скоростите и изпробвах амортисьорите и спирачките. С леко помотаване и без напрежение, всички се приготвяха за потегляне.\nОтправихме се в посока, обратна на часовниковата стрелка, следвайки пътя край морето. Редуваха се красиви заливи и гористи местности, на моменти имахме стръмни изкачвания и скоростни спускания, достигайки скорост от над 50 км/ч. Минахме през манастира “Свети Архангел Михаил”, който аз лично не влезнах, защото бях с къси панталони и тениска, а и нямах голямо желание за това.\nПо пътя открих залива с лагера и бусовете на “Тудурини Брос”, едни познати, с които щях евентуално да пътувам, ако ми се бе провалила моята организация. Те бяха с десетина каяка и група за обиколка около острова. Догодина и това ще го включа в моите планировки и дейности, пък да видим.\nЕдно усмихнато островно цвете…\nТук направихме обедната почивка, където и групата на “Тудурини Брос” се бе настанила за похапване и студена бира. До това заливче се намира и огромния каменоломен комплекс, от който са добивали мрамор за целите на Гръцката държава преди стотици години.\nНа Великден и вторият ни ден за каране на колела екипа намаля с един човек (Алекс), който реши да си остане целия ден на плажа и да си почива и събира слънце, защото наистина времето беше неповторимо – спокойно, не много горещо, около 20С и слънчево. Направихме кус-кус за закуска, помотахме се малко и тръгнахме в посока, обратна на предходния ден и по посока на часовниковата стрелка. Междувременно се появи човека от къмпинга, на който платихме, като в крайна сметка ни излезе по 5 (пет) лева на човек за целия престой. В посоката която тръгнахме нещата бяха по-приятни – нямаше тези големи изкачвания, беше доста равно и се движехме с по-голяма скорост. Минавайки през населените места бяхме удивени от начина по който гърците отбелязват Великден – пред всяка къща имаше шиш с агне, което се пече на жар, свиреше много високо гръцка народна музика, а хората бяха се събрали с роднините си, софрата бе с бели покривки и лъхаше на настроение, както подобава за Великден!\nОвце на паша\nПреминахме през тази местност и попаднахме на много приятна картинка – овца и агне, много големи сладури бяха, защото хем ги бе страх, хем бяха любопитни какво правим и защо минаваме от там…\nНай-накрая се видя и тази жълта къща с жълта кола на пътя – последния кадър от пътуването.\nПо време на самото пътуване имахме една песничка, която идваше от Вельо и може би я слушахме поне 50-60 пъти… Ето я тук.\nВсички снимки от Тасос:\nВеликден на остров Тасос – кратки впечатления Тасос, а покрай него и Кавала и Филипи за Великден На остров Тасос всичко е спокойно Великден на остров Корфу – част 1 Великден на остров Корфу: Шествието – част 2 Великден на остров Корфу: Делви над главите – част 3 Остров Тасос Тасос и Родопите 2008 – част втора Великден в Халкидики До Тасос в края на лятото (Скала Рахони) Почивка на Тасос: Една много приятна изненада Едно пътуване до остров Тасос\n27.04.2010 в 8:44\nМного хубав разказ и прелестни снимки. Браво Огняне! Намерил си си прекрасен маршрут, прекрасна компания за пътуване и прекарване на няколко незабравими дни и нощи. И това с велосипедите е отлично хрумване. Да си независим и мобилен по онези места си е направо “чорбаджилък”. Така аз наричам удобствата, за които човек влага известно количество пари за да си осигури известни удобства и независимост , да си прави каквото му се прави, там където е.\nСледваща публикация При комшиите на гости (Истанбул на Нова година) – продължение\nПредишна публикация Look left, look right или за това как прекарах седем незабравими дни в Лондон (1 Част )


BIC / SWIFT: CRESCHZZXXX\nТелефон: +41 (0)44 333 99 11\nПри измисления номер на сметка 197530644 и банков код 4878 това дава IBAN, подобен на този: CH99 4878 1975 3064 4. За да се подобри яснотата на IBAN, той обикновено се разделя на групи от по четири символа. IBAN може да е с дължина до 34 символа, но в повечето държави е по-къс.\nBIC съдържа и код на държава. За разлика от IBAN той въобще не е в началото на BIC кода, а се намира на позиции 5 и 6. Например за BIC CRESCHZZXXX това е CH. В много малко случаи кодът на държавата от IBAN може да се различава от кода на държавата на съответния BIC, защото се използват различни стандарти.


Scarlettnikky секс XXX чат видео порно тръба уеб камера уеб камера безплатен сайт Live Cam\nПоследно влизане: 17.07.19 20:36:18\nКогато кликнеш на бутона, ще повишиш Scarlettnikky до първа позиция на главната страница за 60 секунди. През това време чат стаята на модела ще бъде много по-видима и изключително популярна! Известие за действието ти, което се вижда от модела и другите потребители, ще се появи в чата. Scarlettnikky със сигурност ще оцени жеста и ще ти бъде безкрайно благодарна!\nВажни детайли за Scarlettnikky


Sweet: комплекс с удоволствия за цялото семейство | Жената днес\n646 ПРОЧИТАНИЯ ОТ 02 март 2020 Брой 12 2019\nВ София отвори врати уникално място за забавления, релакс, спорт и красота от изцяло ново поколение\nАдресът е Зала Asics, позната ни като „Фестивална“. Уникалният комплекс Sweet се простира на няколко хиляди квадратни метра на приземните и подземните етажи и предлага многообразие от възможности цялото семейство да прекара тук времето си с удоволствие.\nМожете да дойдете с половинката си на фитнес или на някаква групова тренировка и да релаксирате след това в СПА центъра. Или пък да го оставите да се поти в залата сам, докато вие се глезите с разкрасителни и естетически процедури в бюти центъра. През това време децата (дори и да са напъпващи пубери) ще играят и ще се забавляват в просторния Sweet Kids детски център. А накрая цялото семейство може да вечеря вкусно в просторния Sweet Bar&Grill. Познатият и любим на софиянци ресторант с европейска кухня, суши и тепаняки, откри и елегантна и просторна лятна градина.\nКомплекс Sweet разполага с толкова много възможности и удобства, сред които паркинги за 300 коли, че без съмнение ще се превърне в любимия ви адрес в столицата.\nЖивеем в енергията на забързаното време, а хората и нещата, на които трябва да посветим внимание, стават все повече… И някъде в пълното с ангажименти ежедневие имаме нужда да намерим време и за себе си – да се погрижим да изглеждаме добре, за да се чувстваме добре и да излъчваме позитивна енергия и самочувствие, които да ни помагат в работата и грижата за любимите хора. Красотата иска много време!\nSweet Beauty център\nможе да отговори на всичките ни женски нужди, без да се налага да обикаляме куп точки на града. В Sweet Beauty всичко за красотата е под един покрив, а и децата могат да са наблизо.\nТук не просто високо ценят времето на клиента, но и знаят колко важно е приятното преживяване от всяка една разкрасителна терапия или процедура в елегантна и уютна обстановка.\nSWEET BEAUTY се простира на 500 кв., като цялото пространство е специално решено за нуждите на модерния център за красота, а дизайнът в светло дърво, топли земни тонове, зеленина и изображения на тропически пейзажи допринася за душевния ви мир и доброто настроение още от прага. Цялото оборудване е от италианската компания Maletti, лидер в бюти индустрията, която предлага висококачествени концепции, материали и дизайн, чиято цел е да ви накарат да се отпуснете, докато опитните ръце на фризьори, маникюристи, терапевти и козметици се грижат за вас. Разкошното кресло за педикюр например може да ви масажира, масажните легла са с мемори пяна…\nВ Sweet Beauty не правят никакви компромиси с качеството на козметиката – само най-доброто от световноизвестните професионални марки за кожата, косата и ноктите.\nКозметичният център изкушава да се погрижим за кожата на лицето си с терапия с един от най-иновативните и ефективни апарати в тази област – HydraFacial 2.0. Това е любимата процедура на холивудските звезди, особено преди появята им на червения килим. След нея кожата ви ще блести – идеално чиста, хидратирана и подхранена.\nДругата звезда за красотата на кожата и лифтинг ефект е козметична терапия с апарат Hydradermiе Cellular Energy, разработена и патентована от елитната френска марка Guinot.\nМенюто с мануални козметични терапии е дълго и изкусително.\nSweet Beauty ще предлага и медицински дерматологични разкрасителни процедури – мезотерапии, поставяне на ботокс и филъри.\nВ Sweet Beauty разполагат с два изключителни лазера за епилация – александритен и диоден, благодарение на които може да се разделите с нежеланото окосмяване, независимо от тена на кожата си. Диодният лазер дава възможност за епилация и след плаж или солариум. Ако сте любители на солариума – тук имат два, последните разработки на лидера в бранша Ergoline.\nВ Sweet Beauty работят с най-добрата козметика, която не само поддържа тена, но и се грижи кожата да бъде достатъчно хидратирана и бляскава. А солариумът ще запамети вашите предпочитания за следващото посещение.\nVelaShape III e другата звездна машина в центъра за красота – за извайване на тялото и третиране на целулит. Може да комбинирате и с ръчни антицелулитни масажи. Както и да изберете от разнообразните разкрасителни, лечебни и релаксиращи масажи.\nВсички стаи за терапии имат собствени тоалетни и душове.\nСпециална релакс стая в Sweet Beauty е оборудвана за споделено преживяване и релакс за двама. Тук може да се насладите на масаж в компанията на половинка или приятелка, както и да се поглезите заедно в уникалната кабина, която съчетава сауна и парна баня.\nПросторният детски център в комплекс Sweet e вече любим на много малчугани и техните родители. Това, което го прави уникален за София, е, че тук могат истински да се забавляват деца на всякаква възраст – от 3 до 12 години.\nПървата част на залата е зоната за каките и батковците, които необезпокоявани могат да играят на плейстейшън, билярд, джаги и различни електронни и настолни игри. Организират се и партите за рождени дни на по-големите в тази зона, като кетърингът е от Sweet Bar&Grill.\nПространството за малките е цветно и приказно. Огромна джунгла за свободна игра, батут, басейн с топки и всякакви играчки са на разположение на децата. Цветните къщички в залата са творчески работилници, в които хлапетата могат да рисуват върху гипсови фигурки или да правят пясъчни картини. Към всяко съоръжение има аниматор, който следи за безопасността и забавленията им.\nГолям прозорец дели Sweet Bar&Grill от детския център, така че, ако седнете в тази част на ресторанта, ще може спокойно да наблюдавате как прекарва времето си наследникът ви, докато вие похапвате.\nSweet Kids e предпочитано място и за тематични партите и рождени дни за най-малките. Благодарение на професионалните аниматори, те могат да се потопят в любимите си истории и герои – Замръзналото кралство, Карибски пирати, Спайдърмен, Мини Маус, Анна и Елза и много други.\nВсяка седмица Sweet Kids предлага различна програма с интересни теми и задачи за малчуганите, така че децата могат да идват в определен ден и час при интерес. А ако е по-малко, има възможност за почасово гледане от аниматор-детегледач.\nУникалните фитнес и СПА центрове в комплекса ще отворят врати до няколко месеца и ще са с невиждано за България качество и пространство – всяка от зоните се простира на 2400 кв.м.\nБлизо 50 кардиоуреда, зали за групови тренировки, специална зала за функционални тренировки, боксов ринг, спининг, който за първи път ще се провежда по този начин у нас – възможностите за всякакви вкусове в спорта са огромни. Цялото оборудване е от най-добрите в тази сфера – Technogym, от бутиковата серия Artis, с която са оборудвани само 20 центъра в цял свят. Ще има и система, с която ще се насърчават клиентите да използват лични чипове на всеки уред, а чрез нея месец по-късно ще може да бъде изготвен индивидуален план за тренировки спрямо нещата, които даден човек харесва и интензитета на тренировките му. Специалният уред Tanita ще измерва всичко, което искате да знаете за тялото си – от подкожните мазнини до плътността на костите. След тренировка може заслужено да се оттеглите в огромната СПА зона, където ще има парни бани, сауни, джакузи, хамам, слънчева стая, солариум и масажи.\nТя е, че цените за всички забавления и услуги в комплекс Sweet ще са конкурентни, въпреки огромната инвестиция в оборудване, качествен дизайн и обучени професионалисти.


Възрастен германски педофил се възползва от бедни деца в Самоков - Телевизия Европа\nВъзрастен германски педофил се възползва от...\nВъзрастен германски педофил се възползва от бедни деца в Самоков\nПри акцията, проведена със съдействието на Германската криминална служба, в Самоков беше заловен 72-годишен германец – педофил, който е разпространявал голи снимки на ромски деца от града в интернет мрежата. Тъй като възрастният приятел на децата е инвалид, той не е въдворен в ареста. Иззет е персоналният му компютър, в който са фотографиите на голите дечица. Педофилът е задържан при съвместна операция на германската и българската полиция. При акцията в Германия са претърсени 121 адреса, а в България е установен само един – този на 72-годишния мъж в Самоков. Антимафиоти от сектор „Компютърни престъпления и интелектуална собственост“ при ГДБОП-МВР, съвместно със служители на ОДМВР- София и РУ-Самоков са предприели претърсване и обиск на територията на Самоков в дома на немския гражданин, който е член в затворения педофилския форум “GLF” (Girllover Forum).\n„Набирал е малолетни деца и при претърсването бяха намерени снимки, направени от него в дома му – в банята, в спалнята. Той е пенсионер, който има педофилска активност. Тук, в ромската махала, благодарение на тежкото материално положение на населението, се е възползвал от децата, като ги е черпил, давал им е дребни суми. Има множество деца от ромски произход, които са снимани в дома му. Има техни голи снимки на излети, в реки. Достатъчно от тези снимки водят до извода, че този човек се е възползвал по някакъв начин от тях, дори и сексуално. Снимките, които той е разпространявал и получавал, видени на компютъра, са драматични и отвратителни. Те представляват изнасилване на децата с памперси, с използване на предмети“ – съобщи Явор Колев, началник сектор компютърни престъпления в ГДБОП.\nУстановено бе, че наред с интернет активността по педофилски форуми развратникът е търсил и осъществявал блудствени действия с малолетни от ромската махала в Самоков. Срещу него е образувано наказателно производство в РУМВР – Самоков, по чл.159 от НК на РБ.


Най-съвършените технически WC се намират днес в ЯпонияЗа да разберете - Новини 24/7\n2018-01-13 / 23:20:25 / Любопитно / trud.bg\nНай-съвършените технически WC се намират днес в ЯпонияЗа да разберете ...\nКултурата на държавата се познава по тоалетните.\nНай-съвършените технически WC се намират днес в Япония\nЗа да разберете какво е духовното и икономическо ниво на една държава, не е необходимо да ходите в библиотеката на Британския музей, а да надникнете в обществените тоалетни.\nСтепента на чистота и редът в тях са огледало на цялостното състояние на нацията. Затова не бива да се учудваме, че най-съвършените технически тоалетни се намират днес в Япония.\nЗа тези WC максими припомни преди дни американският президент Доналд Тръмп.\nИзвестният с пиперливия си език Тръмп надмина себе си – на заседание в Белия дом, посветено на миграционната реформа, той попита: “За какво са ни имигранти от shithole (букв. “лайняни”) държави?”\nОчевидно той имаше предвид Хаити, Ел Салвадор и африкански страни – държави, в които тоалетната е просто дупка в земята.\nС това изказване Тръмп хвърли в потрес световните медии, които закършиха ръце как да преведат не много приличната за държавен глава думичка.\nНякои подходиха соломоновски, като предпочетоха вместо буквално да преведат изказването му, да заложат на смисловото му тълкуване и съобщиха, че Тръмп недоволства от “мизерните държави”.\nКитайските средства за масова информация пък отидоха съвсем далеч в тълкуването. Вероятно в желанието си да избегнат вулгарни изрази, каквито не подхождат на държавен глава, с когото китайският лидер демонстрира приятелски отношения, те преведоха думичката като “лоши” държави.\nНай-буквален превод си позволиха медиите в Япония. Най-точна бе японската служба на Би Би Си, която посочи, че използваната от Тръмп дума означава резервоар, в който се събират екскременти.\nИли казано на български – селски кенеф с дупка на двора.\nАфриканският съюз поиска официално извинение от американския президент Доналд Тръмп заради твърдението, че държавите в Африка са “клоаки”.\nМисията на организацията във Вашингтон изрази възмущение от думите на Тръмп и допълни, че администрацията му явно не разбира африканците. И в швейцарския град Берн ще изразят недоволството си от американския държавен глава, като ще протестират срещу участието му в Световния икономически форум в Давос.\nГоворителят на ООН за човешките права Рупърт Колвил заяви: “ Това са шокиращи и срамни коментари от президента на Съединените щати. Съжалявам, но няма друга подходяща дума, освен “расист”.\n“Подобни коментари – продължи той – поставени в контекста на други забележки на президента относно мексиканците или насилието в Шарлотсвил, застават срещу ценностите, за които светът се бори от края на Втората световна война. Те отварят вратата на най-лошата страна на човечеството.”\nЛукс за гостите от Европа\nТоалетна в НДК преди и след евроремонта.\nПълно санитарно обзавеждане (висок клас умивалници, писоари, тоалетни чинии – моноблок или със структура за вграждане, сешоари, държачи за тоалетна хартия, четка за WC, огледала и др.). Това беше част от заданието в обществената поръчка „Проектиране, преустройство и адаптация на основната сграда на НДК за нуждите на Българското председателство на Съвета на Европейския съюз през 2018 г.“.\nПоръчката беше обявена от „Национален дворец на културата – Конгресен център /НДККЦ/ – София“ ЕАД на 21 юли 2016 г. За изпълнител беше избран „Галчев инженеринг“ ЕООД. Няма данни каква част от общата стойност е била цената на ремонта на тоалетните.\nСкандалът с турския нужник\nСкандалния чешки скулптор Давид Черни представи страната ни като тоалетна в проекта на чешкото председателство „Ентропа” през 2009 г.\nСпоред Черни изложбата цели да представи всяка една от страните-членки по ироничен и гротесков начин, който изобразява пречупването на клишетата.\nИдеята за изобразяването на България под тази форма не е негова, а на един от неговите колеги. Тя дошла от спомен от неговото детство, когато двамата изкарали няколко летни ваканции на българското Черноморие.\nПо думите му България е красива страна и всеки от екскурзията я е харесал много. Единственото което ни учуди, бяха турските тоалетни, които – допълни Черни, като деца ние не можехме да разберем добре.\n„Впоследствие, посочи той, с моя колега, решихме, че въпросната тоалетна е единственото нещо, което според туристите различава България от останалите европейски страни.” Той не искал по никакъв начин да обиди или унижи България.\nСлед протести от наша страна инсталацията бе свалена.\nВеспасиан и защо парите не миришат\n2500 години преди новата ера се появяват първите помещения, напомнящи тоалетни в Индия и Пакистан. Подобни са намерени в Китай, Египет и Древен Рим. Те позволяват измиване с вода и са свързани с обща дренажна система. В Рим тоалетните били обикновено част от обществените бани.\nРимският император Веспасиан използвал всякакви мерки, дори и незаконни като продажбите на длъжности, за да напълни хазната и това дало нужния резултат. Според биографа му Светоний той добре оползотворил събраните по непристоен начин средства. За да увеличи попълненията в бюджета, Веспасиан силно увеличил данъците, като най-голям присмех заслужил с данъка за обществените тоалетни. Според разказа на Светоний синът му Тит Флавий изразил открито несъгласие с налагането на този данък, но в отговор Веспасиан взел една шепа монети, пъхнал ги под носа на сина си и му казал „Не миришат, нали?” (лат. Pecunia non olet).\n2018-04-23 / 20:35:18 / Любопитно\nПроучване на испански учени от университета в Гренада показва нещо...\n......... предизвика сгъстяване и белези на чернодробната тъкан, а рибеното масло — намалена чернодробна теломерната дължина, т.е. защитни „шапки“ на краищата на хромозомите. В своето изследване екипът отбелязва, че употребата на зехтин не води до такива страшни последици и препоръчва при възможност вместо олио да се използва мазнина, извлечена от маслини.\n2018-04-23 / 20:26:28 / Любопитно\n10 лунен ден от 14:10 часа на 24 април до...\n......... се отбягва физическото натоварване.Добре е за лекуване на кръвоносни съдове, болести на нервната система, както и коленете, ставите.Да не се правят операции на сърцето, гръбначния стълб. Да не се носят тежести на гръб, да се избягва пренапрежение на мозъка. Да се пестят физически сили.Автор: Ивелина Рускова, астрологastroiva(at)abv.bg, 0888 899 057\n2018-04-23 / 20:21:08 / Любопитно\n......... си, изпитват привличане към уверени мъже. Кръшкачите от друга страна "налитат" на спонтанни дами. Макар и странен избор, имайки предвид, че става въпрос за изневяра, се оказва, че петата най-привлекателна характеристика за представителите и на двата пола е верността, посочена от шест процента от жените и осем процента от мъжете.\n2018-04-23 / 19:45:27 / Любопитно\nМумията на Георги Димитров е изнесена през таен тунел от...\n......... тях е между Военния клуб и Народното събрание, разкриха запознати. Друг тунел стига до сградата на Министерството на отбраната. Преди време е имало подземен коридор между Президентството и Министерския съвет. При строителството на метрото обаче той е бил разрушен. Самото метро също може да служи като бомбоубежище при въздушна атака.\n2018-04-23 / 19:36:07 / Любопитно\nПрез далечната 1202 г. италианският математик и животновъд Леонардо Писано,...\n......... е толкова голяма гатанка, колкото е и по времето на Леонардо Писано. Едно е сигурно - колкото повече се вглеждаме в природата и нейните форми, на толкова повече места забелязваме, че съществуват математически закономерности, които ни карат да чувстваме, че всичко живо около нас е отлято по сходен, космически калъп.\n2018-04-23 / 19:15:13 / Любопитно\nКато по чудо, френската полиция е открила златния ковчег, съдържащ...\n......... и Луи XII. След смъртта си тя била погребана в царската гробница в Сен Денъс, но по нейна воля сърцето й било поставено в златен ковчег и "погребано" в криптата до гроба на родителите й. Съдът има овална форма, изработен от злато и увенчана с корона на рози и детелина.\n2018-04-23 / 19:10:08 / Любопитно\nОвен Понякога човек може да е и насила оптимист. Точно...\n......... и това може да доведе до възникване на обиди. Но няма как. Продължете нататък. Риби През този ден ви очаква много работа, а мислите ви съвсем няма да са свързани с работното ви място. Късметлии ще са творческите представители на знака, които ще могат да реализират идеите си в работа.\n2018-04-23 / 17:51:23 / Любопитно\nТя се казва Шантал Конъли и няма мъж в света,...\n......... гола, без дори едно мъничко парченце плат по тялото. За да покаже своето недоволство към организаторите на супер скоростното автомобилно състезание, тя прие участие в протестна акция, на която позира заедно с други модели на фона на състезателни автомобили. Всички момичета бяха облечени в миниатюрни прилепнали облекла, решени в червено.\n2018-04-23 / 22:30:18 / Актуално\nТова се дължи основно на две причини. От една страна...\n......... се отмени формулата за изчисление на сградната инсталация. На срещата бе обсъден и фактът, че омбудсманът не е получила исканата от нея информация за какво "Топлофикация София" харчи юрисконсулските хонорари, заради които сметките на длъжниците набъбваха в пъти и в резултат, на което общественият защитник осъди дружеството на две инстанции.\n2018-04-23 / 22:30:07 / Фото\nМорган е палава мацка – обича да пафка, обича и...\n......... ги забелязахме в профила й в Инстаграм. Но определено снимките й са по-силни и от холандец, а освен това ни действат като виарга. От първия кадър ни стана. И за да не си мислиш, че това са празни приказки, оставяме няколко снимки тук, за да добиеш ясна представа и ти…


70 сигнала за препили и преяли по Нова година в Русе - Arena Media\n02.01.2020 » 70 сигнала за препили и преяли по Нова година в Русе\nЕкипи на Спешна помощ са реагирали на около 70 сигнала в периода от 19,30 часа на 31 декември до 17,00 часа на 1 януари. Близо една трета от тях са получени преди полунощ, съобщиха от Спешна помощ. Голяма част от повикванията са за хора, които са прекалили с алкохола и храната, а други са свързани с оплаквания от страна на хронично болни пациенти.\nОт Спешна помощ обясниха, че в нормални дни за същия период екипите им реагират на около 50 повиквания. От там съобщиха още, че няма сигнали за инциденти, свързани с използването на пиротехнически изделия.\nЕкипите на Спешна помощ са реагирали на още два случая рано тази сутрин - на битов скандал в семейство, придружен с физическа саморазправа от страна на 38-годишен мъж, и на неуспешен опит за самоубийство от мост на 26-годишен младеж с психически проблеми.


Монтажен адаптер за цифров прицел LOS/Dovetail 29124 на топ цена — Диверсант\nМонтажен адаптер за цифров прицел LOS/Dovetail 29124\nКаталожен номер: 29124\nМонтажен адаптер за дигитален цифров прицел за нощно виждане е спомагателен аксесоар. С негова помощ ще може да монтирате оптиката върху пушка. Захвата между двата компонента е здрав, което допринася за стабилната употреба по време на лов.\nАдаптерът е изработен от беларуския бранд Yukon. Той се характеризира с високо качество на изработка и голяма устойчивост на времева експлоатация. Несъмнено продуктът е един полезен елемент прикрепен към оптиката.\nПланка за прицел за карабини LOS/ Dovetail\nАдаптерът 29124 е подходящ за монтаж върху мерници, който ще бъдат поставени върху карабини Лос 7-1, Лос 4, Барс 4-1, както и други руски и европейски оръжия, чиито горният монтаж е тип Dovetail. Това означава, че монтажната конзола е обикновено е прана и е налице обърнато сечение на трапец. Нейното поставяне се извършва успоредно на отвора за монтиране на обхват или диоптър на мерника към пушката.\nВъпреки че планката е подходяща за калибри Лос, то не е подходяща за модела Лос 9.\nВ зависимост от оръжието, те могат да бъдат произведени с различна ширина на Dovetail. Най-често срещаните ширини са 11 мм, 12 мм, 13,5 мм, 14.5 мм, 16.5 мм, 18 мм и 19 мм. Продуктът може да бъде поставен върху шини с максимална ширина от 14.5 мм.\nЗа по-добро задържане в горната страна на стойката за прицел е по-широка от долната страна. Свръзката между двата уреда става много силна. Благодарение на това не се допуска каквото и да е движение по време на употреба.\nМонтажът се извършва лесно и сравнително бързо. Трябва да поставите внимателно планката на удобно положение, като правите проверка с мерника върху оръжието. Така че да имате една права линия, което е много важно за точната стрелба. След което посредством трите на брой винтове правите затягането. Те трябва да са добре завинтени, така че да елиминирате каквато и да е възможност за изместване на оптиката от пушката.\nЗа да се гарантира високото качество на модела е използвана алуминиева сплав за изработка. Винтовете са изработени от стомана. Цялостната дължина на планката е от 173 см. Като фиксиращата част е с разстояние 112 мм. Затягащите се допълнителни винтове, който са предната част са с разстояние помежду си от 87 мм.\nМатериал на планката: алуминиева сплав\nМатериал на винтове: стомана\nДължина: 173 мм (обща)\nДължина на фиксиращата част: 112 мм\nРазстоянието между центровете на затягащите винтове: 87 мм\nМоже да се монтира върху шина с максимална ширина: 14.5 мм\nПодходящ за монтаж на марка оръжия: Барс, Лос, руски или европейски пушки\n3 х Винтове\n1 х Шестограм\nСтатив за телескоп далекоглед Yukon\nСтативите намират широко приложение при различните оптични уреди и апарати - телескопи, бинокли, фот..


„Левски“ - тук бяха Бабатунде, Белаид, Сукуна - Труд\nВторник 27.10.20 / 00:41\nВторник / 27.10.2020 / 00:41\n„Левски“ - тук бяха Бабатунде, Белаид, Сукуна\nИзмина десета година без „Левски“ да вдигне трофей. Тъжната равносметка се повтаря по едно и също време всеки сезон като развален стар касетофон, но с тази разлика, че това има своите последствия - антирекорд за най-дългия период без отличие в историята на клуба. Във вторник вечер столичният гранд затвори още една нулева кампания. Единственият светъл лъч бе класирането за Лига Европа след 1:0 над „Етър“ в превърналия се традиционен за тима бараж.\nМоже да прозвучи малко крайно, но за новия треньор Петър Хубчев най-добре щеше „сините“ да не печелят въпросния двубой. Кратка ретроспекция на въпросната злополучна декада показва, че голяма част от наставниците, водили 26-кратните шампиони в този период, „изгоряха“ именно след фиаско в международните мачове. За 10 години първият български отбор, играл в групите на Шампионската лига, отстрани само „Сант Жулия“, „Баку“, „Дъндолк“, „Калмар“, АИК и „Сутиеска“. Но с тази разлика, че между успехите над шведите и черногорците имаше пауза от 7 години. В останалите случаи отборът приключваше още след сблъсъците с първия съперник - „Спартак“ (Търнава), „Сараево“, „Иртиш“, „Марибор“, „Вадуц“. И това доведе до раздялата с Николай Митов на два пъти и с Делио Роси. Донякъде резултатите в Европа се оказаха решаващо и за бъдещето на Илиян Илиев.\nАко „сините“ не си бяха осигурили евроквота за това лято, Хубчев щеше да има този голям бонус – да започне спокойно новата кампания без притеснения от евентуално ранно отпадане, което неимоверно ще доведе до напрежение и нови буреносни облаци над стадион „Георги Аспарухов“. Специалистът можеше да има и повече време за подготовка, селекция, опознаване на обстановката. Не, това не е вид заупокойна, че „Левски“ все пак ще играе в Европа. Просто такава е тенденцията в декадата.\nГолемият въпрос сега е какво следва? Задава ли се ново боксуване или след промените в управлението идва време за нещо позитивно? За нещо голямо! Защото първият успех след тази суша няма как да не бъде наистина паметен.\nЯсно е, че от днес клубът отваря нова страница в своята история - започва се на чисто с представянето на Хубчев. Очаква се афиширане и на други промени в управленското тяло. Новото ръководство от близки до бизнесмена тежка категория Васил Божков и изпълнителният директор Павел Колев вече постигна първата си цел – спасяване на лиценза и класиране на отбора за евротурнирите. Играчите, които в един момент пишеха на дъската в съблекалнята „Няма пари, няма футбол“ сега изглеждат спокойни за делника си. И на тази база следва да си организират дългоочаквания празник с купа. Потвърждение за свършената работа дойде и от УЕФА.\n"Левски“ показа доказателства пред Контролния орган за финансите на клубовете, които удовлетвориха членовете на Съдебната камара и показаха, че дълговете са изплатени, а сроковете са спазени – се казва в съобщение от Нион. - Точно затова наказанието за изваждане от Европа се отменя и няма да влезе в сила изобщо.“\nСега обаче започва по-трудната част – връщането към ДНК-то на клуба. Успехите, паметните вечери, онези мигове, които карат феновете да се завръщат на стадиона в началото на всяка нова кампания напук на предходната с надеждата за нещо добро.\nА първите контури, нанесени върху белия лист със заглавие „Левски“ 2019/2020, може да се каже, че са позитивни. „Сините“ осигуриха треньор, макар и не по не най-удачния възможен начин. Идва човек със здрава ръка, под чието ръководство тимът не би трябвало да има проблеми с дисциплината на играчите, каквито досега се забелязваха. Освен това в срок бяха обявени и първите контроли за подготовката в Австрия. „Сините“ срещат руският шампион „Зенит“ и швейцарският първенец „Йънг Бойс“, а не анонимници от Малта, както конфузно се случи при Делио Роси. И не само при него. Предходните ръководства въобще допускаха спаринги срещу сравнително непознати съперници, някои от които дори със статут на аматьори. Апропо - „Левски“ и там често падаше. После се искаха резултати в официалните мачове? Не е сериозно...\nСега остава селекцията – най-болната тема за феновете. За последните 10 години, които не доведоха до нищо креативно, през „Герена“ минаха стотици играчи. Голяма част от тях си тръгнаха с етикет „менте“. За едни беше заслужено, други така и не получиха шанс. За сметка на това обаче легионерите взеха солидни финансови компенсации, оставяйки зад себе си едно голямо нищо. От лятото на 2009 година с екипа на столичния гранд се снимаха имена като Дениран Ортега, Майкъл Тевия, Жанвион Юлу-Матондо, Марко Видович, Андвеле Слори, Сюлейман Диамутен, Ромейн Ели, Агеманг Опоку, Лукас Гикиевич, Омар Диаби, Франсис Нар, Джъстин Менголо, Хеан Деса, Амаду Сукуна, Симон Сандберг, Антони Белмонт, Мартин Полачек. И още, и още... Извиняваме се, ако сме пропуснали някого, а и бъдете сигурни – не е умишлено. Просто „любимците“ на десетилетието са твърде много, а страницата на вестника си има своя максимален капацитет.\nЗа въпросния период от време Аймен Белаид (не е забравен и няма да бъде) два пъти игра за отбора на народа. Сякаш шефовете на „сините“ искаха да се убедят, че наистина това момче не става за тази игра. Втори шанс бе даден още на Йордан Милиев, на наставника Николай Митов. А колко пъти Антони Здравков заставаше начело? Пикът може би се оказа сезон 2016/17, когато с най-много мачове през кампанията бяха Бабатунде Адениджи и Франсис Нар. А някога със същия този екип играеха Георги Аспарухов-Гунди и Никола Котков. Също добри приятели, но и супер класни футболисти. А Бабатунде бе един вид олицетворение на цялостната ситуация в клуба.\nА какво да кажем за комплекса от последните сезони на отбора да „налива гипса“, когато излезе пред пълни трибуни? Уточнение - пред пълни трибуни на собствения си стадион! Да, това не е „Левски“.\nЗатова призоваваме уважаемите нови управници на „Герена“ - господа, моля вземете предвид горепосочените факти. Те не са приятни, но са истински. И вие може да накарате „синя“ България по-бързо да забрави грешките в една кошмарна декада. Или поне да не ги повтори. Дори само това може да роди успех.